stanford-oval/wikipedia huggingface dataset:
Callao

| Callao |
| --- | --- |
 lippu:  vaakuna
 Callao
 Koordinaatit: 12°2′S, 77°8′W 
Valtio:   Peru
Alue:  Callao
Maakunta:  Callao
Perustettu:  1537
Hallinto:  
 – Hallinnon tyyppi:  Kunta
 – Pormestari:  Pedro López Barrios (2019 - 2022)
Pinta-ala:  
 – Kokonaispinta-ala:  146,98 km²
Korkeus:  5 m
Väkiluku (2017):  995 000
 – Väestötiheys:  6 047 as./km²
 – Metropolialue:  9 562 000
 
 www.municallao.gob.pe 
Infobox OKVirheellinen NIMI-arvo: 
Callao (esp. El Callao) on Perun suurin ja tärkein satamakaupunki. Se on samannimisen alueen pääkaupunki. Callao sijaitsee valtion pääkaupungin Liman länsipuolella ja kuuluu sen metropolialueeseen. Urbaanin alueen asukasluku on noin 995 000 ja Liman metropolialueen noin 9,5 miljoonaa vuoden 2017 väestönlaskennassa.
Callao perustettiin vuonna 1537, ja siitä tuli pian espanjalaisten pääasiallinen kaupallinen satama Tyynenmeren liikenteessä. Espanjan siirtomaakauden huippuaikoina lähes kaikki Perun, Bolivian ja Argentiinan vientituotteet rahdattiin muuleilla Andien yli Callaoon, mistä ne laivattiin Panamaan, kannettiin kannaksen yli ja kuljetettiin Espanjaan Kuuban kautta.
Vuonna 1746 maanjäristyksen nostattama tsunami tuhosi Callaon sataman kokonaan. Vuonna 1866 Espanjan laivasto yritti vallata itsenäistyvän Perun Callaon taistelussa. 28. huhtikuuta 1947 Kon-Tiki-retkikunta lähti purjehdukselleen Callaosta.
Callao on rakennettu pitkänomaisen niemimaan ympärille. Siihen kuuluu myös useita saaria, joista San Lorenzo on sotilastukikohta, El Fronton entinen huipputurvallinen vankila, ja Cavinza- sekä Palomino-saaret liki luonnontilaisia lintujen ja merileijonien turvapaikkoja.
Aiheesta muualla

Kuvia tai muita tiedostoja aiheesta Callao Wikimedia Commonsissa
Perun alueet ja niiden pääkaupungit
Amazonas: Chachapoyas
Ancash: Huaraz
Apurímac: Abancay
Arequipa: Arequipa
Ayacucho: Ayacucho
Cajamarca: Cajamarca
Callao: Callao
Cusco: Cusco
Huancavelica: Huancavelica
Huánuco: Huánuco
Ica: Ica
Junín: Huancayo
La Libertad: Trujillo
Lambayeque: Chiclayo
Lima: Huacho
Liman metropolialue: Lima
Loreto: Iquitos
Madre de Dios: Puerto Maldonado
Moquegua: Moquegua
Pasco: Cerro de Pasco
Piura: Piura
Puno: Puno
San Martín: Moyobamba
Tacna: Tacna
Tumbes: Tumbes
Ucayali: Pucallpa
Carolina Tronconi

| Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Mitalit> Maa:   Italia.Naisten voimistelu. Olympialaiset  | Maa:   Italia> Naisten voimistelu. |
| --- | --- | --- | --- |
|  Hopeaa | Amsterdam 1928 | joukkuekilpailu |  |
Carolina Tronconi (22. toukokuuta 1913 Pavia – 11. helmikuuta 2008 Pavia) oli italialainen voimistelija. Hän kilpaili vuoden 1928 kesäolympialaisissa Amsterdamissa ja kuului siellä hopeaa saaneeseen joukkueeseen.
Lauluja Seitsemästä veljeksestä

| Lauluja Seitsemästä veljeksestä useita |
| --- | --- | --- |

Julkaisun tiedot
 Äänitetty : 1974
 Julkaistu: 2006
 Formaatti: CD
 Tuottaja(t): Turun Aleksis Kivi -kerho ry
 Kesto: 24.00
muut julkaisut
|   | Lauluja Seitsemästä veljeksestä  |   |
Lauluja Seitsemästä veljeksestä on suomalainen musiikkialbumi vuodelta 2006. Se on koostettu saman nimisestä Yleisradion radio-ohjelmasta, joka sai ensiesityksensä 27. tammikuuta 1974. Radio-ohjelma perustuu Turun kaupunginteatterin suosittuun näytelmään Seitsemän veljestä, joka sai ensi-iltansa joulukuussa 1972 ja jota esitettiin vuoteen 1976.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Huomioita | Kesto |  |  |  |  |  |
| 1. | Seitsemän miehen voima | Kaj Chydenius | Veljesten esittely, laulettu isolla äänellä ja kaikki näyttelijät lavalle | 1.55 |  |  |  |  |  |
| 2. | Elettiinpä ennekin | Kaj Chydenius | Veljesten sisääntulolaulu | 0.14 |  |  |  |  |  |
| 3. | Oravan laulu | Kaj Chydenius | Kiven runoon sävelletty lämminhenkinen kehtolaulu | 2.31 |  |  |  |  |  |
| 4. | Mitä minä huolin | Kaj Chydenius | Veljessarjan esittämä kupletti, Chydenius teki kertosäkeeseen muutoksia, jotta laulusta oli tullut jenkanomaisempi | 1.55 |  |  |  |  |  |
| 5. | Rajamäen rykmentti | Kaj Chydenius | Nopeatempoinen kupletti, Eeron esittämä ivalaulu | 1.12 |  |  |  |  |  |
| 6. | Metsämiehen laulu | Kaj Chydenius | Chydenius jätti neljännen säkeistön pois, jolloin sävelteokseen tuli ABABA-muoto, duurimarssi pehmennettyine välitaitteineen | 1.48 |  |  |  |  |  |
| 7. | Olven kunniaksi | Kaj Chydenius | Päämelodiana on englantilaistyyppinen valssi, keskellä kiivastahtinen väliosa | 2.13 |  |  |  |  |  |
| 8. | Iloitkaat ja riemuitkaat | Kaj Chydenius | Rallattelu, jossa Eero pyrkii ärsyttämään Juhania | 1.18 |  |  |  |  |  |
| 9. | Karhunpyynti | Kaj Chydenius | Metsästyslaulu, Turun kaupunginteatterin veljekset latasivat siihen miehekästä energiaa | 1.25 |  |  |  |  |  |
| 10. | Ikävyys | Kaj Chydenius | Ikävyys-runon ensimmäinen säkeistö | 1.24 |  |  |  |  |  |
| 11. | Uudistalon perhe | Kaj Chydenius | Osa Uudistalon perhe -runosta, uudisraivaushenkeä ja Kiven tenhovoimaa | 3.50 |  |  |  |  |  |
| 12. | Sydämeni laulu | Kaj Chydenius | Jean Sibelius sävelsi Sydämeni laulusta mieskuoroesityksen, Chydenius tavoitteli samaa, yksiääninen laulu veljeksille | 2.22 |  |  |  |  |  |
| 13. | Suomenmaa | Kaj Chydenius | Chydenius sävelsi näytelmän loppulaulusta hymnin, runon kahdeksasta säkeistöstä mukaan otettiin ensimmäinen, toinen ja kahdeksas, moniäänisyys lisääntyy ja volyymi nousee sävelteoksen edetessä | 2.29 |  |  |  |  |  |
Orkesteri

Kalevi Rothberg – kapellimestari ja piano
Erkki Välilä – saksifoni, klarinetti ja huilu
Otto Donner – trumpetti
Rauno Larssen – basso
Kurt Nordanberg – rummut
Laulajat

Heikki Alho
Heikki Kinnunen
Vesa-Matti Loiri
Juha Muje
Ilari Paatso
Esko Salminen
Arno Virtanen
Naiset

Eeva Kantanen
Heidi Krohn
Maikki Länsiö
Maija-Liisa Peuhu
Rose-Marie Precht
Leena Takala
Ritva Valtakoski
Välitekstit

Kapo Manto
Risto Saanila
Muuta

Yleisradio tuotti vuoden 1974 radio-ohjelmasta CD-albumin Lauluja Seitsemästä veljeksestä (2002), mutta sen jakelu oli rajattua. Turun Aleksis Kivi -kerho toi albumin kaupallisille markkinoille vuonna 2006.
Lauluja Seitsemästä veljeksestä sävelsi Kaj Chydenius, jolla oli väkevä musiikillinen suhde Aleksis Kiveen jo nuoruusvuosinaan. Turun kaupunginteatterin Seitsemän veljeksen ohjaajat Kalle ja Ritva Holmberg kutsuivat Chydeniuksen säveltämään musiikin näytelmäänsä.
Yleisradio tuotti 1975 Seitsemästä veljeksestä televisionäytelmän, joka julkaistiin DVD:nä vuonna 2015.
Aiheesta muualla

Sointu.fi: Lauluja Seitsemästä veljeksestä (CD)
Nurmijärvi.fi: Muusikot ja musiikki Aleksis Kiven teoksissa
Tampere.fi: Lauluja Aleksis Kiven runoihin
Callan Mulvey

Callan Mulvey heinäkuussa 2014.
Callan Francis Mulvey (s. 24. helmikuuta[lähde? ] 1975) on australialainen näyttelijä, joka on esiintynyt esimerkiksi televisiosarjoissa Heartbreak High, Underbelly ja Rush sekä elokuvissa Zero Dark Thirty, 300: Imperiumin nousu, Captain America: The Return of the First Avenger ja Batman v Superman: Dawn of Justice.
Mulvey syntyi Uudessa-Seelannissa, mutta muutti kahdeksanvuotiaana Sydneyyn, Australiaan. Hän aloitti näyttelemisen televisiossa ja debytoi valkokankaalla vuoden 2004 australialaisessa elokuvassa Thunderstruck. 31. joulukuuta 2003 Mulvey oli pahassa auto-onnettomuudessa ja loukkaantui vakavasti.
Aiheesta muualla

Callan Mulvey Internet Movie Databasessa. (englanniksi)
Callaway Golf

| Callaway Golf |
| --- | --- |

Tunnuslause:  Winners Play Callaway
Yritysmuoto:  Pörssiyhtiö
Osake:  NYSE S&P 600
ISIN:  US1311931042
Perustettu:  1982
Perustaja:  Ely Callaway Jr.
Toimitusjohtaja:  Chip Brewer
Kotipaikka:   Carlsbad, Yhdysvallat
Toiminta-alue:  maailmanlaajuinen
Toimiala:  Golf
Tuotteet:  urheilutarvikkeet
Liikevaihto:  887 milj. dollaria (2014)
Liikevoitto:  31 milj. dollaria (2014)
Nettotulos:  16 milj. dollaria (2014)
Henkilöstö:  2 600
Tytäryhtiöt:  Odyssey, Ben Hogan
Kotisivu:  cmp.callawaygolf.com
Infobox OKVirheellinen NIMI-arvo: 
Callaway Golf on yhdysvaltalainen golfvälineihin erikoistunut urheilutarvikevalmistaja, jonka perusti Ely Reeves Callaway nuorempi vuonna 1982. Callaway tekee rautamailoja, puumailoja, draivereita, wedgejä ja puttereita. Tuotemerkillä on myös kenkiä ja erilaisia oheistuotteita. Yhtiö toimii maailmanlaajuisesti yli 70:sä maassa.
1982 Ely Reeves Callaway nuorempi osti puolet Hickory Sticks:sta ja nimesi yhtiön uudelleen Callaway Hickory Stick USA:ksi. Vuotta myöhemmin hänestä tuli yhtiön johtaja ja hän siirrätti tuotantotehtaat Kaliforniaan. 1984 Callaway osti loputkin yrityksestä 400 000 dollarin hinnalla. Vasta vuonna 1988 yritys sai nykyisen Callaway Golf nimensä.
Callaway Golf markkinoi tuotteitaan myös ostamiensa muiden yhtiöiden nimien alaisuudessa, kuten Odyssey, Top-Flite, Strata ja Ben Hogan. Vuonna 2012 Callaway myi Top-Flite brändin Dick's Sporting Goodsille heikentyneen myynnin takia.
Yhtiö listautui New Yorkin pörssiin vuonna 1992 250 miljoonan dollarin markkina-arvolla.
Aiheesta muualla

Virallinen Callaway Golf -sivusto (englanniksi)
Virallinen Odyssey Golf -sivusto (englanniksi)
Virallinen Top Flite Golf -sivusto (englanniksi)
Virallinen Ben Hogan Golf -sivusto (englanniksi)
Lautakkomäen rautatietunneli

Lautakkomäen tunneli
Lautakkomäki on rautatietunneli Muuramessa Orivesi–Jyväskylä-radan Jyväskylän–Jämsänkosken rataosalla. Tunneli on valmistunut 1972, ja se on 383 metriä pitkä.
Aiheesta muualla

Rautatietunnelit Suomessa, Resiina-lehti
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| Km |   |   |   | Lyh. | Liikennepaikat |  |  |  |  |  |  |
|  |  |  |  |  |  Pieksämäelle |  |  |  |  |  |  |
|  |  |  |  |  |  Haapajärvelle |  |  |  |  |  |  |
| 112,7 |  |  |  | Jy | Jyväskylä |  |  |  |  |  |  |
|  |  |  |  |  |  Haapamäelle |  |  |  |  |  |  |
|  |  |  |  |  | valtatie 18:n alitus |  |  |  |  |  |  |
|  |  |  |  |  | valtatie 9:n ylitys |  |  |  |  |  |  |
| 108,4 |  |  |  | Kej | Keljo |  |  |  |  |  |  |
| 1,6 |  |  |  | Kei | Keljonlahti |  |  |  |  |  |  |
| 107,3 |  |  |  |  | Keljonkangas II (233 m) |  |  |  |  |  |  |
| 105,4 |  |  |  |  | Keljonkangas I (1 064 m) |  |  |  |  |  |  |
| 103,1 |  |  |  |  | Paasivuori (2 459 m) |  |  |  |  |  |  |
| 3,6 |  |  |  | Sy | Säynätsalo |  |  |  |  |  |  |
| 101,3 |  |  |  | Rdl | Raudanlahti |  |  |  |  |  |  |
| 100,5 |  |  |  |  | Paavalinvuoren tunneli (768 m) |  |  |  |  |  |  |
| 99,~ |  |  |  |  | Päijänne (silta) |  |  |  |  |  |  |
| 96,5 |  |  |  | Muu | Muurame |  |  |  |  |  |  |
| 93,2 |  |  |  |  | Lautakkomäki (383 m) |  |  |  |  |  |  |
| 89,5 |  |  |  |  | valtatie 9:n ylitys |  |  |  |  |  |  |
| 88,0 |  |  |  |  | Sahinmäki (154 m) |  |  |  |  |  |  |
|  |  |  |  |  | seututie 607:n ylitys |  |  |  |  |  |  |
| 82,4 |  |  |  |  | Lahdenvuori (4 290 m) |  |  |  |  |  |  |
| 77,1 |  |  |  | Saa | Saakoski |  |  |  |  |  |  |
| 75,9 |  |  |  |  | Matomäki (239 m) |  |  |  |  |  |  |
| 59,6 |  |  |  | Jsk | Jämsänkoski |  |  |  |  |  |  |
|  |  |  |  |  | kantatie 56:n alitus |  |  |  |  |  |  |
| 58,~ |  |  |  |  | Pänkälä |  |  |  |  |  |  |
| 55,8 |  |  |  | Jäs | Jämsä |  |  |  |  |  |  |
|  |  |  |  |  |  Kaipolaan |  |  |  |  |  |  |
| 54,~ |  |  |  |  | Kilpakorpi |  |  |  |  |  |  |
| 52,~ |  |  |  |  | Alhojärvi |  |  |  |  |  |  |
| 46,~ |  |  |  |  | Nytkyme |  |  |  |  |  |  |
|  |  |  |  |  | Partalan tunneli (suunniteltu) |  |  |  |  |  |  |
| 40,~ |  |  |  |  | Pakomäki |  |  |  |  |  |  |
| 38,8 |  |  |  | Lpr | Lahdenperä |  |  |  |  |  |  |
| 35,~ |  |  |  | Hll | Halli |  |  |  |  |  |  |
|  |  |  |  |  | seututie 343:n alitus |  |  |  |  |  |  |
| 31,~ |  |  |  |  | Kankijärvi |  |  |  |  |  |  |
|  |  |  |  |  | valtatie 9:n alitus |  |  |  |  |  |  |
| 27,7 |  |  |  | Läp | Länkipohja |  |  |  |  |  |  |
| 27,~ |  |  |  |  | Peltola |  |  |  |  |  |  |
| 25,~ |  |  |  |  | Vilkkilä |  |  |  |  |  |  |
| 22,~ |  |  |  |  | Solttila |  |  |  |  |  |  |
| 19,0 |  |  |  | Tv | Talviainen |  |  |  |  |  |  |
| 18,~ |  |  |  |  | Koivisto |  |  |  |  |  |  |
| 17,~ |  |  |  |  | Eräslahti |  |  |  |  |  |  |
| 11,9 |  |  |  | Trk | Torkkeli |  |  |  |  |  |  |
| 10,~ |  |  |  |  | Hoivala |  |  |  |  |  |  |
| 8,~ |  |  |  |  | Rotiala |  |  |  |  |  |  |
| 6,~ |  |  |  |  | Kortejärvi |  |  |  |  |  |  |
| 4,~ |  |  |  |  | Lyytikkälä |  |  |  |  |  |  |
|  |  |  |  |  |  Haapamäelle |  |  |  |  |  |  |
| 0,0 |  |  |  | Ov | Orivesi |  |  |  |  |  |  |
|  |  |  |  |  |  Tampereelle |  |  |  |  |  |  |
Merkkien selitykset
Callan

| Callan |
| --- | --- |
 Callanjoen ylittävä silta.
Alkulähde:  Tullynawood
Laskupaikka:  Blackwaterjoki
Maat:  Pohjois-Irlanti
Callan on joki Pohjois-Irlannissa, joka yhtyy Blackwateriin 1,6 km ylävirtaan Bond's Bridgeltä. Se on purjehduskelpoinen jollille ja kanooteille 2 kilometriä Fairlwan Bridgelle. Se virtaa pääasiassa etelään Tullynawoodin järveltä, Darkleyn, Keadyn, Tassaghin läpi kohti Armaghia. Yläjuoksu Armaghin lähettyvillä on useita entisiä vesimyllyjä, jotka rakennettiin vesivoiman takia. Joen yli menee myös rautatiesilta Tassaghin kohdalla, joka kerran kantoi rautatielinjaa Armaghista Keadyyn.
Aiheesta muualla

Kuvia tai muita tiedostoja aiheesta Callan Wikimedia Commonsissa
COSPAS-SARSAT

Cospas-Sarsat on maailmanlaajuinen satelliittien välityskapasiteettia käyttävä meripelastuksen organisaatio. Merihädässä olevat laivat välittävät hätäpaikkatiedot satelliittiin, josta tieto ohjautuu paikkaa lähimmälle etsintä- ja pelastushenkilöstölle (SAR, Search and rescue).
Järjestelmään kuuluu kannettavia 406 MHz taajuudella toimivia radiolähettimiä, joita on sijoitettu laivoille, lentokoneisiin ja henkilökohtaiseen käyttöön. Lähetin aktivoidaan tai aktivoituu hätätilanteessa, jolloin se paikannetaan satelliitin avulla. Satelliitista tieto lähtee maa-asemalle joka hälyttää pelastushenkilöstön.
Matalalla lentävät satelliitit (LEO) määrittävät lähettimen sijainnin doppler-ilmiön ja oman liikenopeutensa avulla. Geostationääriset satelliitit käyttävät joko lähettimen omaa paikannustietoa tai LEO-satelliitin viiveellä laskemaa paikkatietoa.
Järjestelmässä on mukana NOAAn ja EUMETSATin naparatasatelliitteja (LEO) ja NOAAn, Intian ja EUMETSATin ggeostationääriset sääsatelliitit.
Organisaation perustivat Yhdysvallat, Neuvostoliitto, Ranska ja Kanada vuonna 1979. Sen toiminta alkoi vuonna 1982.
Akronyymi kirjoitetaan myös COSPAS/SARSAT, jonka tausta on
COSPAS tulee venäjän akronyymistä Космическая Система Поиска Аварийных Судов
SARSAT on puolestaan Search And Rescue Satellite-Aided Tracking
Cospas-Sarsat on osa globaalia Global Maritime Distress Safety System (GMDSS) järjestelmää.
Suomi COSPAS-SARSATissa

Vuonna 2008 Suomi on ollut useita vuosia organisaation ulkojäsen (associate member). Suomea edustaa Rajavartiolaitos.
Aiheesta muualla

Wikimedia Commonsissa on kuvia tai muita tiedostoja aiheesta .
Welcome to Cospas-Sarsat (englanniksi) Web archive 2014
Yhdysvaltain osuus COSPAS SARSATiin (englanniksi)
Geostationary, LEO, MEO, HEO Orbits (englanniksi) Web archive 2015
Yleiskuvaus COSPAS SARSATista (Arkistoitu – Internet Archive) (englanniksi)
Nurmi, Arto: Satelliitit taivaalle mannertenvälisillä ohjuksilla Yle - Uutiset.  20.8.2009. Viitattu 3.9.2018.
Carlo Lurago

Pyhän Tapanin tuomiokirkko Passaussa
Carlo Lurago (myös Loragho, Luraghi, Luragho, s. 1615, Pellio Intelvi, Comon maakunta – k. 22. lokakuuta 1684, Passau, Baijeri) oli italialainen arkkitehti. Hän oli enimmäkseen aktiivinen Böömissä, jonka pääkaupunkiin Prahaan hän muutti 23-vuotiaana.
Töitä

1637–59: Náchodin barokkinen kaupungintalo
1638–48: Pyhän Vapahtajan kirkko, Praha
1640–42: Jesuiittakirkko, Březnice
1650–59: Náchodin linnan uudistus- ja laajennustyöt
1651: Lobkowiczin palatsin uudistustyöt, Praha
1653–60: Clementinum, Praha
1654–66: Jesuiittakirkko, Hradec Králové
1654–79: Pyhän Ignatiuksen kirkko, Klatovy (Klattau)
1655–61: Nové Město nad Metujín linnan uudistustyöt
1654–90: Klodzkon jesuiittakollegio, Sleesia
1665–70: Pyhän Ignatiuksen kirkko, Praha
1668: Pyhän Tapanin tuomiokirkko, Passau
1670: Maria Taferlin pyhiinvaelluskirkko, Poggstal
1673: Professhaus Sankt Nikolaus, Praha
1688: Chomutovin Pyhän Ignatiuksen kirkon uudistustyöt
Carlo Lizzani

Carlo Lizzani
Carlo Lizzani (3. huhtikuuta 1922 Rooma – 5. lokakuuta 2013 Rooma) oli italialainen elokuvaohjaaja ja -käsikirjoittaja. Hän sai David di Donatello -palkinnon 1996 elokuvansa Celluloide käsikirjoituksesta kahden muun kanssa ja vuonna 2007 elämäntyöstään. Lisäksi hän oli ehdolla muun muassa Berliinin elokuvajuhlien Kultaisen karhun saajaksi 1968 ja 1969 sekä Oscar-palkinnon saajaksi vuonna 1951 elokuvan Katkeraa riisiä toisena käsikirjoittajana. Hän kuului 1987 Venetsian elokuvajuhlien ja 1994 Berliinin elokuvajuhlien tuomaristoon.
Lizzanin käsikirjoituksia on varhainen mestariteos Saksa vuonna nolla (1948). Myöhempiin ohjauksiin kuuluvat muiden muassa Tarina köyhistä rakastavaisista vuodelta 1954 ja Nitistäjä vuodelta 1974.
Aiheesta muualla

Carlo Lizzanin muistokirjoitus Helsingin Sanomissa[vanhentunut linkki]
Carlo Lizzani Internet Movie Databasessa. (englanniksi)
Carlo Mario Abate

| Carlo Mario Abate |
| --- | --- |

Henkilötiedot
Syntynyt: 10. heinäkuuta 1932 Torino, Italia
Kuollut: 29. huhtikuuta 2019 (ikä 86) Torino, Italia
Kansalaisuus:   Italia
Formula 1 -ura
Aktiivivuodet:  1962–1963
Talli(t):  yksityiset Porsche ja Lotus
Kilpailuja:  2 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1962
Viimeinen kilpailu:  Italian Grand Prix 1963
Carlo Mario Abate (oik. Carlo Maria Abate, 10. heinäkuuta 1932 Torino, Italia – 29. huhtikuuta 2019 Torino, Italia) oli italialainen kilpa-autoilija.
Ura

Abate menestyi lähinnä urheiluautokilpailuissa sekä MM-sarjan ulkopuolisissa Formula 1 -kilpailuissa, voittaen mm. Mille Miglia, Targa Florio ja Reimsin Grand Prix -kilpailut vuosina 1959 ja 1963 sekä sijoittuen kaksi kertaa kolmanneksi ulkopuolisissa kilpailuissa (Välimeren Grand Prix 1962 ja Syrakusan Grand Prix 1963).Abate ajoi kuudessa MM-sarjan ulkopuolisessa F1-kilpailussa.
Hän ilmoittautui kahteen Formula 1 -maailmanmestaruussarjan kilpailuun, vuoden 1962 Ranskan Grand Prix'hin Lotuksella ja 1963 Italian Grand Prix'hin Porschella, mutta peruutti osallistumisensa kumpaankin.
Claudiuksen riemukaari

Claudiuksen riemukaaren piirtokirjoituksen jäänne Musei Capitolinissa.
Claudiuksen riemukaari (lat. Arcus Claudii) oli Roomassa sijainnut monumentaalinen portti, joka pystytettiin keisari Claudiuksen vuonna 43 Britanniassa saavuttaman voiton kunniaksi. Kaari valmistui vuonna 51 tai 52. Se oli kiinteä osa akvedukti Aqua Virgoa, joka toi vettä kahdentoista kilometrin päästä kaupungin ulkopuolelta. Kaaren kohdalla Aqua Virgo ylitti Via Flaminian. Kaari ei ole säilynyt, mutta osia siitä löydettiin 1562, 1641 ja 1869 tehdyissä kaivauksissa. Riemukaaren piirtokirjoitus on pystytty ennallistamaan löydettyjen fragmenttien ja voiton kunniaksi muualle valtakuntaan pystytettyjen muistomerkkien avulla.
Claudio Williman

| Claudio Wílliman |
| --- | --- |

Uruguayn presidentti
 1907–1911  
Edeltäjä:  José Batlle y Ordóñez
Seuraaja:  José Batlle y Ordóñez
Henkilötiedot
Syntynyt: 1861 Montevideo
Kuollut: 1934 Montevideo
Tiedot
Puolue:  Colorado
Claudio Wílliman (1861–1934) oli uruguaylainen poliitikko, joka toimi  Uruguayn presidenttinä vuosina 1907–1911. Hän oli edeltäjänsä José Batlle y Ordóñezin valitsema ehdokas, ja Batllen kannattajat olivat vaikutusvaltaisia myös hänen kaudellaan. Williman oli jossain suhteissa konservatiivisempi kuin Batlle. Hän uudisti vaalilakeja niin, että pienemmät puolueet saivat hiukan enemmän valtaa, ja edisti rauhaa solmimalla rajasopimuksen pohjoisen naapurimaan Brasilian kanssa.
COS-B

COS-B-gammateleskooppi.
COS-B laukaistaan Delta 2913 raketilla
COS-B oli laukaisuaikanaan uuden Euroopan avaruusjärjestön (ESA) ensimmäinen satelliitti. Se laukaistiin avaruuteen 9. elokuuta 1975. COS-B oli ensimmäinen ESROn (ESAn edeltäjä) ja ESAn tiedesatelliiteista, joka kuljetti vain yhtä tiedelaitetta, joka oli kokonainen gammasäteitä mittaava teleskooppi. Täten se oli ESAn ensimmäinen avaruusteleskooppi.
Satelliitti laukaistiin Delta 2913-kantoraketilla Vandenbergin tukikohdasta Kaliforniasta.  Kuten aikanaan oli tapana satelliitin toimintaiäksi oli määritetty vain yksi vuosi. Se kuitenkin toimi 25. huhtikuuta 1982 asti, jolloin sen asennonsäädön trustereiden käytetty typpikaasu loppui. Satelliitti teki vain 30 havaintoa, koska gammapurkaukset ovat harvinaisia.
Teknisiä tietoja

COS-B:n kiertoradan säde oli noin 100 000 km, jolloin se pystyi toimimaan Maata suojaavien mutta satelliiteille haitallisten Van Allenin säteilyvyöhykkeiden yläpuolella . Kiertoaika oli 37 tuntia . Radan inklinaatio oli 90 astetta.
Satelliitti oli sylinterimäinen
korkeus 1,20 m
halkaisija 1,40 m
kokonaismassa oli 280 kg, josta hyötykuorma oli 120 kg.
Satelliitti stabiloitiin pyörittämällä sitä 10 rpm sen symmetria-akselin suhteen.
Sen suuntaustarkkuus oli 0,5 astetta ja gammapurkausten rajoitus tapahtui 0,5 millisekuntin tarkkuudella.
Muuta

Satelliitti tuhoutui ilmakehässä 18. tammikuuta 1986. Sen seuraajia olivat ESA:n satelliitit EXOSAT, XMM-Newton ja INTEGRAL.
Aiheesta muualla

ESA:n COS-B-sivu